มีตกขาวปนเลือด บางที่ก็มีเลือดเหมือนมีปะจำเดือน แต่มาน้อยมาก ตั้งแต่ฉีดยาคุม คืออะไร งงมากเลยค่ะ
สวัสดีค่ะ ผลข้างเคียงที่อาจพบได้จากการฉีดยาคุมกำเนิดได้แก่ การมีเลือดออกกะปริดกะปรอย ประจำเดือนมาบ่อย ประจำเดือนมาปริมาณมาก ซึ่งมักเป็นในช่วง 2-3 เดือนแรกของการฉีดยา หลังจากนั้นประจำเดือนจะมาน้อยลง และมักจะขาดหายไป หรือในบางรายประจำเดือนอาจขาดหายไปเลยตั้งแต่เริ่มฉีดก็ได้ดังนั้น อาการมีตกขาวปนเลือด และมีเลือดออกมาปริมาณน้อยๆ ดังกล่าว น่าจะเป็นผลข้างเคียงของยาฉีดคุมกำเนิดได้ค่ะ แนะนำให้สังเกตอาการไปก่อน หากเลือดที่ออกมามีปริมาณน้อย นานๆ มาสักครั้ง ไม่มีปวดท้องน้อยรุนแรง ไม่มีตกขาวที่มีกลิ่นเหม็นผิดปกติ ก็ไม่จำเป็นต้องทำอะไรค่ะ